ms en en en en id en en fr ms ca id en en en id en en fr ms ca ms ms id id ms id id id pt ms ms id id id id id id ms hu ms id ms id id ms id ms id id ms id id id id id hu id id en es de en en nl en en en en it en id en id en ms fr en id id en ro en id ms en en en id id ms id id en en en en fa en en en en en en es en en ms en fr en en en en en id en en
Maksiat Melanggar Peraturan Jalan Raya – Saifulislam.Com
Thursday , September 1 2022
“Apa hukumnya pakai tali pinggang keledar?”
“Mana ayat Quran kata melanggar lampu isyarat merah tu berdosa?”
Perbualan biasa, mengiringi sembang-sembang sesama kita dalam nada gurau senda.
Kita mungkin berbual tentang hal-hal ini selepas balik dari sembahyang Isyak di masjid, atau mungkin selepas selesai ceramah di padang umum. Mungkin juga semasa dalam perjalanan ke Fakulti Pengajian Islam.
Soalan itu pergi dibawa angin. Secara tidak sedar dalam soalan itu, terkandung sesuatu yang rumit dan sulit pada fikiran dan kefahaman manusia antara hukum terbitan wahyu dan hukum terbitan kajian (sains?).
Semasa berusrah, kita terus menerus membahaskan tentang erti Islam dan Muslim… bahawa ia adalah suatu daerah yang bermula dengan ketundukan dan penyerahan atau istislam, hingga kepada keamanan dan kesejahteraan atau salam. Dalam erti kata yang mudah, Islam dan menjadi Muslim itu memberikan maksud ketundukan dan kepatuhan kepada Allah SWT yang menganugerahkan keamanan dan kesejahteraan bagi kehidupan dunia hingga ke Akhirat.
Hanya dengan tunduk dan mentaati Tuhan… manusia beroleh keamanan.
Lalu kita bahaskan lagi, bahawa ketundukan itu bukan hanya ketundukan manusia. Bahkan seluruh alam ini hakikatnya tunduk dan patuh kepada Penciptanya.
“Dan bagi Allah jualah tunduk sujud apa yang ada di langit dan yang ada di bumi, dari makhluk-makhluk yang bergerak serta Malaikat; sedang mereka tidak berlaku sombong takbur” [Al-Nahl 16: 49]
Justeru, terserlah kefahaman kita bahawa hakikatnya seluruh alam ini adalah Muslim… kerana ia tunduk kepada peraturan Penciptanya. Api patuh kepada Tuhan lalu kekal dengan sifatnya yang membakar sebagaimana yang ditentukan. Batu yang dicampak ke atas akan pasti turun ke bawah kerana mematuhi Tuhan yang menentukan hukum graviti sedemikian rupa.
Lalu kita sanggah manusia dengan soalan dari Allah yang memang tertuju untuk menyanggah manusia:
Patutkah mereka mencari lain dari agama Allah? Padahal kepadaNyalah tunduk taat sekalian makhluk yang ada di langit dan di bumi, sama ada dengan sukarela ataupun terpaksa, dan kepadaNya mereka dikembalikan? [Aal ‘Imraan 3: 83]
Tatkala seluruh alam bergerak mematuhi hukum Allah ke atas alam, mengapa manusia menyanggahi hukum Allah ke atas manusia? Mengapa manusia durhaka kepada Allah? Enggan patuh kepada syariat-Nya?
Bahawa manusia yang tidak tunduk kepada ketentuan Allah terhadap mereka adalah manusia durhaka. Merekalah ‘makhluk asing’ di alam ini. Mereka kufur di tengah-tengah ketaatan sekalian alam kepada Tuan mereka.
Andai alam ini dilihat tunduk kepada Allah kerana mematuhi hukum alam, tidakkah manusia juga merupakan sebahagian daripada alam itu sendiri? Bahawa interaksinya dengan alam, dan interaksinya sesama manusia, turut berlegar pada apa yang dinamakan sebagai hukum alam?
Justeru jika manusia Muslim mahu benar-benar menjadi Muslim, cukupkah sekadar dirinya mematuhi hukum wahyu tetapi kemudiannya membelakangkan hukum alam? Sesungguhnya keIslaman seorang Muslim sama sekali tidak akan sempurna, sehingga beliau menyerah diri secara total kepada segala yang diatur dan ditentukan Allah ke atas dirinya.
Di sinilah rasionalnya kita mengulang penegasan, tentang keperluan memahami dan menghayati konsep Syariatullah dan Sunnatullah. Kesatuan alam dalam hukum yang seragam. Bahawa untuk seorang Muslim itu sempurna keIslamannya, dia bukan hanya dituntut kepada mematuhi Syariat Allah SWT yang dibentangkan di dalam kitab Wahyu, tetapi harus juga mematuhi Sunnah Allah SWT yang dibentangkan di dalam kitab Alam. Mematuhi hukum alam (law of nature). Hukum Sunnatullah.
Sekularisma bukan hanya pada mengingkari ‘agama’. Menolak hukum alam itu juga adalah sekular. ‘Ingkar sains’ itu juga adalah sekular. Sama ada menolak Syariatullah atau pun mendurhakai Sunnatullah. Saintis yang menolak agama, sama sahaja jenayahnya dengan agamawan yang menolak sains!
Segala yang termaktub di dala m ajaran Islam, tidak pernah memisahkan di antara hukum Syariatullah dan Sunnatullah.
Makanan bukan sahaja mesti HALALAN malah TAYYIBAN. Halal itu tuntutan Syariatullah, Tayyib itu pula karakter Sunnatullah (Sains). Sembelihan bukan sahaja dilakukan dengan nama Allah, bahkan juga pisau yang diguna mesti tajam. Basmalah itu Syariatullah, pisau tajam pula adalah Sunnatullah.
Langsung kepada usaha Nabi SAW juga, di dalam peperangan dan keamanan, di dalam pentadbiran juga kekeluargaan… pesanan nabawi meliputi aspek-aspek Sunnatullah dan Syariatullah tanpa double standard. Baginda SAW tidak pernah meremehkan Sunnatullah, tanpa konflik antara sabab musabbab, merancang, berusaha, berdoa dan bertawakkal.
Hanya sesekali sabab musabbab keluar dari lingkungan Sunnatullah… demi membuktikan kebesaran Allah sebagai Pengatur di sebalik Sunnatullah itu… agar manusia akur pula kepada Syariatullah. Ia disebut sebagai mukjizat… sesuatu yang khāriqun lil ‘ādah (menyalahi adat kebiasaan).
Justeru, kepatuhan kita kepada peraturan jalan raya, adalah kepatuhan kita kepada hukum alam yang juga merupakan hukum Allah. Keselamatan di jalan raya bukan hanya pada memulakan perjalanan dengan Basmalah dan doa, bahkan juga pada mematuhi had laju, memandu mengikut peraturan dan mengharamkan diri dari mudarat, mahu pun menjadi pencetus mudarat.
“Tidak boleh memudaratkan diri dan mencetuskan mudarat kepada orang lain” [Hadith dari Abu Sa’id al-Khudri, diriwayatkan oleh Ibn Majah dan lain-lainnya]
Sebab itulah, berulang-ulang kali kita peringatkan jemaah yang hadir ke kuliah-kuliah Maghrib, sebelum kita meneroka topik-topik besar, beristighfarlah dahulu atas kesalahan-kesalahan kita di jalanraya semasa menuju ke masjid dan surau. Semasa membelok, sudahkah diberi isyarat? Semasa meletak kereta di kotak meletak kereta, sudahkah diletak dengan betul, tidak secara bobrok memposisikan kereta hingga dua kotak dimonopoli? Adakah kereta kita menghalang pergerakan kenderaan lain? Atau lebih teruk daripada itu, apakah ada membuang sampah dari tingkap kereta?
Pandanglah semua itu sebagai maksiat dan kekejian. Selain menjatuhkan maruah diri sendiri, perbuatan kita juga menyakiti orang lain. Sedangkan Nabi SAW begitu jelas mengingatkan kita bahawa seorang Muslim itu, adalah seorang yang kaum Muslimin lain terselamat daripada kejahatan lisan dan tangannya. Solat itu solatlah. Hadir majlis ilmu, hadirlah. Berpakaian sopan, berpakaianlah, tetapi ada sesuatu yang sangat tidak kena andai kita bertuhan hanya dalam posisi mengadap kiblat, manakala yang berada di belakang itu, lantakkan sahaja!
Sesekali, lemparkan sedikit ke wajah kita bersama, rasa malu dengan bangsa-bangsa yang tidak beragama itu, tetapi jalanrayanya bukan tempat memberanakkan dosa.
Jika kita meyakini bahawa Islam itu kita tegakkan untuk memelihara agama, nyawa, akal, harta dan keturunan (sebab yang sama mengapa hukum jenayah Islam kita perjuangkan), manakah yang lebih menepati kehendak Allah, di antara menunggang motorsikal di jalan utama dengan memakai topi keledar, berbanding menunggang motorsikal dengan serban di kepala?
Jawapan saya mungkin tidak popular.
Previous Karen Armstrong Dan Bukunya ‘Fields of Blood. Religion and the History of Violence’
Next Sinar Iman di Sebalik Ujian
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
04/02/2015 at 8:49 AM
Teringat pada hadith tentang cabang-cabang iman… Yang terendah adalah menyingkirkan gangguan di jalanan…
Tetapi di mana kedudukan iman bila “meletakkan” gangguan di jalanan…
11/02/2015 at 10:54 PM
Alhamdulillah.. Cantik ustaz mengaitkan peraturan jalanraya dgn hukum alam, iya, hukum alam pada zaman ini.
Saya ingin berkongsi pendapat yg ringkas memandangkan saya tidaklah begitu bijak dalam memberi pendapat.
Sekiranya kita melanggar lampu isyarat merah (dan peraturan jalan raya yg lain), tekalah apakah ‘ilmu’ yg diperoleh oleh anak-anak kita dan juga kanak-kanak yg lain, sedang mereka telah belajar dan diberitahu ttg peraturan2 tersebut di sekolah mahupun ditonton di kaca tv.
Jawapannya adalah: It’s okay to be a hypocrite.
Dan tentunya, lebih teruk dr itu, mana mungkin kita dihormati oleh anak-anak ini stlh mereka belajar, org dewasa pun bersikap hipokrit.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved